[{"text_idx": "#000000", "text": "Maiatzaren 19a, goizeko 07:00tan alarma entzun, eta dutxara joan naiz urduri. Lehen zita batek sortzen duen urduritasunaren antzeko zerbait dirudi, baina aldi berean ezberdina, oso ezberdina."}, {"text_idx": "#000002", "text": "Kotxean sartu eta denbora luze batez geldi egon den diska jarri dut martxan. Lehen segunduak entzun orduko irribarrea jarri zait ahoan. Hau guztia gertatu baino lehen zenbat aldiz pentsatuko ote nuen diska hori aldatzeko garaia bazela. Eskerrak ez nuela aldatu!"}, {"text_idx": "#000004", "text": "Kotxea aparkatu eta giltzak ateratzeko unea iritsi da. Bulegoko atea parez pare topatu dut eta argirik ez barruan, aulki hutsak eta gutun asko lurrean."}, {"text_idx": "#000005", "text": "Une batez errealitateak gainezka egin dit eta zaila egin zait ate hori gurutzatzea. Bertan sartu eta lankideak topatu nahi nituen, hauek besarkatu eta broma txarren bat egin. Hau da, orain arte geneukan errealitate hori topatu."}, {"text_idx": "#000006", "text": "Zenbat aldiz pasa ote zait burutik esaldi hori azken hilabeteetan."}, {"text_idx": "#000007", "text": "Dena den, lehen zita arraro honi esker, inoiz baino argiago ikusi dut TaPuntuko errealitatea aldatu egin dela. Lankide batek orain dela bi aste esandako esaldia etorri zait burura: \u201cgauzak ez daude berdin eta ez dira egongo\u201d."}, {"text_idx": "#000011", "text": "Burua altxa eta guzti hau lehertu baino lehen, kristaleran egin genuen bihotza ikusi dut aurrez aurre, hain detaile txikia baina handia aldi berean."}, {"text_idx": "#000012", "text": "Emozioek lekua dute gurean, eta hori esan dezaket, ez da aldatuko."}, {"text_idx": "#000013", "text": "Agian hauek ere gustatuko zaizkizu:\nNola mantendu bezeroak gure telefono pertsonaletik kanpo"}, {"text_idx": "#000015", "text": "Nola mantendu bezeroak gure telefono pertsonaletik kanpo"}]